
Për shtyrjen e afatit të botimit të njoftimit të fituesit dhe njoftimit të kontratës së lidhur për procedurat e prokurimit për objektet e investimit të fondit të zhvillimit të rajoneve në fushën e shëndetësisë, për vitin 2011

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Shëndetësisë, Këshilli i Ministrave

Vendosi:

1. Lejimin e njësive të qeverisjes vendore, bashki/komuna, si autoritete kontraktore që, brenda datës 10 dhjetor 2011, të përfundojnë procedurat e prokurimit për ndërtimin dhe rikonstruksionin e objekteve të shërbimit parësor, nga Fondi i Zhvillimit të Rajoneve, të parashikuara në Buxhetin e Shtetit për vitin 2011, sipas aneksit 1, që i bashkëlidhet këtij vendimi. Brenda këtij afati përfshihen lidhja e kontratave përkatëse dhe njoftimi i kontratës së lidhur.
2. Ngarkohen Ministria e Shëndetësisë, njësitë e qeverisjes vendore dhe Agjencia e Prokurimit Publik për ndjekjen dhe zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

